ເກົາຫຼີເໜືອ ຄຸມຂັງ ປະຊາຊົນ ອາເມຣິກັນ ຄົນທີສາມ
ຜູ້ຊາຍຄົນນີ້ ເປັນຄົນອາເມຣິກັນ ເຊື້ອສາຍເກົາຫຼີ ອາຍຸປະມານ 50 ປີ ໄດ້ເຂົ້າໄປ ໃນເກົາຫຼີເໜືອ ເກືອບນຶ່ງເດືອນແລ້ວ ເພື່ອຫາລື ກ່ຽວກັບການບັນເທົາທຸກ.
ເກົາຫຼີເໜືອ ໄດ້ຈັບກຸມ ປະຊາຊົນອາເມຣິກັນອີກຄົນນຶ່ງ ຊາວອາເມຣິກັນເຊື້ອສາຍເກົາຫຼີຄົນນີ້ ຖືກຈັບໃນວັນສຸກຜ່ານມາທີ່ສະໜາມບິນສາກົນ ໃນນະຄອນພຽງຢາງໃນຂະນະທີ່ລາວພວມກະກຽມຈະອອກເດີນທາງຈາກເກົາຫຼີເໜືອ ອີງຕາມລາຍງານຂອງອົງການຂ່າວຢອນຮັບ ມີລາຍງານວ່າ ຜູ້ຊາຍຄົນນີ້ ທີ່ລະບຸແຕ່ນາມສະກຸນວ່າ ກຶມ ນັ້ນ ໄດ້ຫາລືກ່ຽວກັບການ ຊ່ວຍບັນເທົາທຸກ ຢູ່ໃນເກົາຫຼີເໜືອ ມາໄດ້ປະມານນຶ່ງເດືອນແລ້ວ ເຫດຜົນທີ່ລາວຖືກຈັບກຸມ ແມ່ນຍັງບໍ່ທັນເປັນທີ່ຈະແຈ້ງເທື່ອໃນເວລານີ້ ການຈັບກຸມຜູ້ຊາຍຄົນນີ້ ເຮັດໃຫ້ຈຳນວນຂອງຊາວອາເມຣິກັນທີ່ຖືກຈັບຢູ່ໃນເກົາຫລີ ເໜືອເພີ້ມຂຶ້ນເປັນ 3 ຄົນ ຜ່ານມາ ເກົາຫຼີເໜືອໄດ້ຈັບປະຊາຊົນອາເມຣິກັນເພື່ອໃຊ້ເປັນເຄື່ອງຕໍ່ລອງໃນການເຈ ລະຈາກັບວໍຊິງຕັນ